CELEX: 62013CB0005
Language: el
Date: 2013-10-10 00:00:00
Title: Υπόθεση C-5/13: Διάταξη του Δικαστηρίου (ένατο τμήμα) της 10ης Οκτωβρίου 2013 [αίτηση του Szombathelyi Törvényszék (Ουγγαρία) για την έκδοση προδικαστικής αποφάσεως] — Ferenc Tibor Kovács κατά Vas Megyei Rendőr-főkapitányság (Προδικαστική παραπομπή — Άρθρο 45 ΣΛΕΕ — Ελεύθερη κυκλοφορία των εργαζομένων — Εθνική ρύθμιση η οποία προβλέπει, επ’ απειλή προστίμου, την υποχρέωση οδηγού, ο οποίος χρησιμοποιεί όχημα που φέρει αλλοδαπές πινακίδες κυκλοφορίας, να αποδείξει κατά τον επιτόπιο αστυνομικό έλεγχο ότι το χρησιμοποιεί νομίμως)

7.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/8
            
         Διάταξη του Δικαστηρίου (ένατο τμήμα) της 10ης Οκτωβρίου 2013 [αίτηση του Szombathelyi Törvényszék (Ουγγαρία) για την έκδοση προδικαστικής αποφάσεως] — Ferenc Tibor Kovács κατά Vas Megyei Rendőr-főkapitányság
   (Υπόθεση C-5/13) (1)
   
   ((Προδικαστική παραπομπή - Άρθρο 45 ΣΛΕΕ - Ελεύθερη κυκλοφορία των εργαζομένων - Εθνική ρύθμιση η οποία προβλέπει, επ’ απειλή προστίμου, την υποχρέωση οδηγού, ο οποίος χρησιμοποιεί όχημα που φέρει αλλοδαπές πινακίδες κυκλοφορίας, να αποδείξει κατά τον επιτόπιο αστυνομικό έλεγχο ότι το χρησιμοποιεί νομίμως))
   2014/C 102/09
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Törvényszék
   
      Διάδικοι στην υπόθεση της κύριας δίκης
   
   
      Προσφεύγων: Ferenc Tibor Kovács
   
      Καθής: Vas Megyei Rendőr-főkapitányság
   
      Αντικείμενο
   
   Αίτηση προδικαστικής αποφάσεως — Szombathelyi Törvényszék — Ερμηνεία των αρχών της ελεύθερης κυκλοφορίας των προσώπων και της απαγορεύσεως των διακρίσεων καθώς και της αρχής του δικαιώματος στη δίκαιη δίκη — Εθνική ρύθμιση περί οδικής κυκλοφορίας, η οποία προβλέπει ότι στο εθνικό οδικό δίκτυο επιτρέπεται να κυκλοφορούν τα οχήματα που διαθέτουν άδεια και πινακίδες κυκλοφορίας της ημεδαπής, η δε συνδρομή των προϋποθέσεων παρεκκλίσεως από τον εν λόγω κανόνα μπορεί να αποδεικνύεται μόνον κατά τη διάρκεια ελέγχου — Υποχρέωση κατοίκου κράτους μέλους Α, ο οποίος εργάζεται σε κράτος μέλος Β και έχει στη διάθεσή του για να μεταβαίνει στον τόπο εργασίας του όχημα που ανήκει στον εργοδότη του και φέρει πινακίδες κυκλοφορίας του κράτους μέλους Β, να αποδείξει κατά τον αστυνομικό έλεγχο ότι χρησιμοποιεί νομίμως το όχημα εντός του κράτους μέλους Α — Ο οδηγός δεν έχει τη δυνατότητα να προσκομίσει τα αποδεικτικά στοιχεία της νόμιμης χρήσεως σε μεταγενέστερο στάδιο της διοικητικής διαδικασίας
   
      Διατακτικό
   
   Το άρθρο 45 ΣΛΕΕ έχει την έννοια ότι αντιτίθεται σε ρύθμιση κράτους μέλους, όπως η επίμαχη στην υπόθεση της κύριας δίκης, η οποία προβλέπει ότι, κατ’ αρχήν, στο οδικό δίκτυο του εν λόγω κράτους μέλους επιτρέπεται να κυκλοφορούν μόνον τα οχήματα που διαθέτουν διοικητική άδεια και πινακίδες κυκλοφορίας χορηγηθείσες από το συγκεκριμένο κράτος μέλος, και ότι ο κάτοικος αυτού του κράτους μέλους που επικαλείται παρέκκλιση από τον εν λόγω κανόνα, βασιζόμενος στο γεγονός ότι χρησιμοποιεί όχημα που έθεσε στη διάθεσή του ο εργοδότης του, ο οποίος είναι εγκατεστημένος σε άλλο κράτος μέλος, πρέπει να είναι σε θέση να αποδείξει κατά τον επιτόπιο αστυνομικό έλεγχο, ότι πληροί τις προβλεπόμενες στην επίμαχη εθνική ρύθμιση προϋποθέσεις εφαρμογής της παρεκκλίσεως αυτής, άλλως θα του επιβληθεί άμεσα και χωρίς δυνατότητα απαλλαγής πρόστιμο ισοδύναμο με το πρόστιμο που ισχύει σε περίπτωση παραβάσεως της υποχρεώσεως ταξινομήσεως.
   
      (1)  ΕΕ C 114 της 20.4.2013.